Wakefield

Wakefield er en by i West Yorkshire i England. Den ligger ved elven Calder, sør for Leeds, og ved den østlige utkanten av fjellkjeden Penninene. Den inngår i den enhetlige myndigheten City of Wakefield. Ved folketellingen i 2011 hadde byen en befolkning på 99 251 innbyggere.«Wakefield (West Yorkshire)», City Population

I middelalderen fikk Wakefield kallenavnet «Merrie City»Lupton, Joseph Hirst (1864): Wakefield Worthies, biographical sketches, London, s. 46 og i 1538 beskrev oldtidsgranskeren John Leland den som «en meget livlig markedsby og passende stor; godt betjent av fisk og kjøtt fra havet og fra elvene... slik all mat er meget god og billig der.»«Old Wakefield», Oldtowns.co.uk

Byen var tidligere et sentrum for tekstilhandel, og området var fra den industrielle revolusjon dominert av kullgruvedrift. Under den store gruvearbeiderstreiken i 1984 var alle gruver i umiddelbar nærhet av byen stengt, men det var 18 gruver igjen i resten av distriktet, og byen var preget av mange demonstrasjoner til støtte for gruvearbeiderne.

Wakefieldkatedralen ble restaurert av sir George Gilbert Scott. Den har et spesielt kapell fra 1300-tallet, som er ett av bare fire i sitt slag som er bevart i England. Det er en rekke andre kulturelle attraksjoner i byen, blant annet Yorkshire Sculpture Park, Sandal Castle, National Coal Mining Museum for England, et stort kunstgalleri og et bymuseum (Wakefield Museum). I mai 2011 åpnet kunstmuseet The Hepworth Wakefield som er til minne om billedhoggeren Barbara Hepworth som ble født i Wakefield i 1903.

Området Westgate hadde tidligere det største antall puber plassert vegg-i-vegg i England, og Westgate Run er en berømt pub-til-pub-runde.

 Vennskapsbyer 
Wakefield har følgende vennskapsbyer:

  Alfeld, Tyskland
  Belgorod, Russland
  Castres, Frankrike«British towns twinned with French towns» [via WaybackMachine.com]. Archant Community Media Ltd. Arkivert fra originalen den 5. juli 2013
  Castrop-Rauxel, Tyskland
  Girona, Spania
  Hénin-Beaumont, Frankrike
  Herne, Tyskland
  Konin, Polen

 Kjente personer fra Wakefield 
 George Gissing, romanforfatter, født i Wakefield i 1857
 Barbara Hepworth, skulptør, født i Wakefield i 1903Barbara Hepworth, Barbarahepworth.org.uk
 David Storey, romanforfatter og dramatiker, født i Wakefield i 1933. Hans roman This Sporting Life (1960) ble filmatisert med samme tittel i 1963 og filmatisert i stor grad i Wakefield.David Storey, Contemporarywriters.com
 Kenneth Leighton, komponist, født i Wakefield i 1929.
 David Penney, fotballspiller, født i Wakefield i 1964.

 Referanser 

 Eksterne lenker 

 City of Wakefield Metropolitan District Council
  Wakefield District Development Agency


Kategori:Byer i West Yorkshire